Cikkjelöltvita:Az autó története

message: Néhány jelentős hiba a szócikkben – a teljesség igénye nélkül:
* „Szüreti korszak:” ilyen nem létezik, gyanítom valamilyen gépi fordítónak sikerült a vintage szót szüretnek fordítani.  Az „Ebben a korszakban vezették be kis szériában a teljesen csuklós sárvédők, járófelületek és egyéb nem kompakt szegélyelemek nélküli autók forradalmi ponton kialakítását” jellegű mondatok értelmezhetetlenek.
* „1977-től napjainkig Lada Niva - az első sorozatgyártású, teljes egészében összkerékhajtású autó:” ez az állítás egészen biztos nem igaz – még akkor sem, ha az enwikiben ez áll (ott is forrás nélkül). Réges-régen létezett ekkor már például a Range Rover és a Subaru Leone Station Wagon, már 1972-ben elérhető áron, széles tömegek részére is megvásárolható volt.
* „Rézkor:”  ilyen ugye létezik, csak ezzel meg az a helyzet, hogy ez így magyarul egy régészeti korszak – ha minden igaz, akkor Pulszky Ferencnek köszönhetjük ezt a kifejezést – és már az 1800-as évek végén használatos volt, jóval a rézautók megjelenése előtt. A rézautók korszak ismert természetesen a magyarban is, de nem szerencsés kifejezés rézkornak fordítani az adott érát.
* „Az autók károsanyag-kibocsátási aggályait a számítógépesített motorvezérlő rendszerek enyhítették:” ez sem igényel forráskutatást, nyilvánvalóan az autóknak nem voltak sem ilyen jellegű, sem másmilyen aggályaik.
* „"kettős eltolt csuklós" hajtáscsukló:” ezt féltengelynek hívják magyarul
* „elsőkerék-hajtás:”  ez többször is szerepel a szócikkben, de olyan is, hogy „első motor” – ami a gépjármű elejében van, az mellső, vagy elülső. Fura a gépi fordítás szempontjából, mert a „front” nyilván nem fordítható elsőnek, csak elülsőnek, mellsőnek.
* „Bármelyik nő vezethet elektromos autót, bármelyik férfi vezethet gőzautót, de sem férfi, sem nő nem vezethet benzinest; az a saját szagos akaratát követi, és úgy megy vagy nem megy, ahogyan kedve tartja.” Ez a mondat teljesen értelmetlen.
Az enwiki cikk (és emiatt a fordítás is) meglehetősen következetesen keveri a monocoque-ot az önhordó karosszériával. A monocoque olyan önhordó váz, amelynél a váz, a hajtáslánc és a futómű együttes elemei alkotják a teljes teherviselő struktúrát. Az önhordó karosszériánál ugyan nincsen hagyományos alváz, azonban a hajtáslánc nem része a teherviselő struktúrának. Nem ugyanaz a kettő.
A „figyelemre méltó példaértékű háború utáni autók” résznél teljesen obskúrus, ötletszerűen kiemelt autók vannak, míg más az iparágban valóban jelentős autók nem szerepelnek. Kiemelni egy Gurgel BR-800-at indokolatlan, ez az autó már megjelenésekor is elavult volt, sem fejlesztésben, sem technikai megoldásaiban nem jelentős autó, ráadásul nem is lehetett kapni a világ legnagyobb részén (talán csak Brazíliában).
Nagyon USA szempontból íródott a szócikk, ami innen Európából, vagy a világ többi részéről olvasva meglehetősen furcsán néz ki. Gondolok itt az olyan állításokra, mint „1983-tól napjainkig Chrysler minifurgonok - a kétdobozos minifurgonok kialakítása majdnem kiszorította a kombikat a piacról.” – ez egészen biztosan nem igaz az európai piacra. --PallertitcoC 2022. november 6., 07:10 (CET)
=== Rézkor ===
A rézkor javítása most „Brass vagy Edwardian era” lett – ez így ugyanannyira nem jó, a brasst azt tökéletesen tudjuk fordítani, a VII. Eduárd brit király regnálásáshoz köthető ipari korszak pedig megint csak furcsa innen a kontinentális Európából nézve. Szerintem „a rézautók kora” teljesen jó kifejezés lenne erre – nyilván ezt meg is kell magyarázni a szövegben, mert azért nem annyira széles körben elterjedt, hogy fekete-öves veteránautosokon kívül is ismert legyen. --PallertitcoC 2022. november 14., 16:30 (CET)
thread_title:  Hibák a szócikkben 

message: A rézkor javítása most „Brass vagy Edwardian era” lett – ez így ugyanannyira nem jó, a brasst azt tökéletesen tudjuk fordítani, a VII. Eduárd brit király regnálásáshoz köthető ipari korszak pedig megint csak furcsa innen a kontinentális Európából nézve. Szerintem „a rézautók kora” teljesen jó kifejezés lenne erre – nyilván ezt meg is kell magyarázni a szövegben, mert azért nem annyira széles körben elterjedt, hogy fekete-öves veteránautosokon kívül is ismert legyen. --PallertitcoC 2022. november 14., 16:30 (CET)
thread_title:  Rézkor